Bitka kod Courtraia (1793)
<s>Bitka kod Courtraia ili bitka kod Kortrijka odigrala se 15. septembra 1793. godine u Flandriji za vrijeme Rata Prve koalicije između francuskih republikanskih snaga pod generalom Jeanom Nicolasom Houchardom na jednoj, te savezničkih austrijsko-britanskih snaga pod generalom Beaulieuom i vojvodom od Yorka.</s><s>Do nje je došlo nekoliko dana nakon što je Houchard u bitci kod Hondschootea uspio poraziti saveznike i razbiti njihovu opsadu Dunkerquea.</s><s>Houchard se nakon toga okrenuo na jug kako bi pokušao deblokirati Le Quesnoy pod savezničku opsadu te dva dana ranije - 13. septembra - u bitci kod Menena razbio nizozemski korpus koji im se pokušao suprotstaviti.</s><s>Ne znajući da je Le Quesnoy pao, kao i da su umjesto poraženih Nizozemaca u Flandriju stigla austrijska i britanska pojačanja, koja su zauzela položaje u gradu Courtraiu.</s><s>Houchard je iz Menen  poslao dvije divizije koje su 15. septembra naletjele na saveznike, te je došlo do kratke i žestoke borbe u kojoj su Francuzi prisiljeni na povlačenje.</s><s>Iako su Francuzi pretrpjeli relativno male gubitke, neuspjeh koji je došao neposredno nakon Hondschootea ih je natjerao natrag u defenzivu.</s><s>Bitka je imala daleko teže posljedice za Houcharda, koji je pao u konačnu nemilost republikanskih političkih komesara i vlade u Parizu, te je 24. septembra uhapšen pod optužbom za izdaju i doveden u Pariz gdje je 17. novembra bio giljotiniran.</s>

<s>Literatura
.</s><s>Alfred H Burne The Noble Duke of York (Staples Press 1949)
.</s>

<s>1793
Francuske bitke
Rat Prve koalicije</s>

